جمهورباشقانی رجب طیب اردوغان، آوروپا بیرلیگی‌نین، ۱۹۶۳د‌ن بو یانا تورکیه‌نین عضولوک مسئله‌سینی اوزاتدیغینی بیلدیردی.
"بو منطق ایله گئتسه، بیزه دوشن ده... هر حالدا ۸۱ میلیونا گئتمک، ۸۱ میلیون نه قرار وئریر، اونا باخماق".
اردوغان، آنادولو آژانسینین گلوبال ایله‌تیشیم اورتاغی اولدوغو، ت‌رت وورلد فورومون "پارچالانمیش بیر دونیادا عدالتی آراماق" باش‌لیق‌لی قاپانیش اوتورومونا قاتیلدی.
اردوغان، "آوروپابیرلیگی سونونا یاخینلاشیر می؟" سوالینا قارشی‌لیق، اؤزونون ده او ایشاره‌لری گؤردویونو سؤیله‌دی.
"بیر آن اول یاخینلاشسا دا، بیز ده اؤز یولوموزا گئتسک" دئیه‌ن اردوغان، بئله داوام ائتدی:
"ایل ۱۹۶۳، ایل ۲۰۱۸، هله ده بیزی مشغول ائدیرلر. بئله بیر ظلم اولماز. هئچ بیر ساحه‌ده بیزیمله مقایسه ائدیلمه‌یه‌جک اؤلکه‌لر عضو ائدیلدی. کپنهاک معیارلاری دئییلدیگی زامان بیز بو معیارلارین دئمک اولار کی، هامی‌سینی یئرینه یئتیرمیشیک، اما بونلارلا یاخین‌دان اوزاق‌دان علاقه‌سی اولمایانلار حاضردا عضو. یعنی آلمایاجاییق دا دئمیرلر".
اردوغان، "تورکیه‌نین آوروپا‌بیرلیگی‌نین بوتؤولویونو قوروماغا یؤنه‌لیک بیر تکلیفی وارمی؟" سوالینا، بئله جاواب وئردی:
"نیه اولماسین، بیز آوروپابیرلیگینی پارچالاماق اوچون یارادیلمادیق. آوروپابیرلیگی نه قدر گوج‌لو اولسا، بیز ده بیر او قدر گوج‌لو اولاریق. بیزیم آوروپابیرلیگینه قاتاجاغیمیز چوخ شئی وار اونلارین دا بیزه قاتاجاغی چوخ شئی اولابیلر".
اردوغان آوروپابیرلیگینین تورکیه‌یه قارشی الده ساخلاما تاکتیکینین داوام ائتمه‌سی وضعیتین‌ده، عضولوک مسئله‌سین‌ده رفراندوم ائدیله بیله‌جگی اشاره‌سی ده وئردی:
"بو منطقله گئتسه، بیزه دوشن، ۸۱ میلیونا گئتمک. ۸۱ میلیون نه قرار وئریر، اونا باخماق".
